# Bo Bedre

### Fra Wikipedia, den frie encyklopædi

Du har nye beskeder (forskel fra næstsidste redigering).

Bo Bedre er et månedligt livsstilsmagasin om indretning, design og shopping til boligen, som med et oplag på 88.000 eksemplarer [1] og 654.000 læsere hver måned [2] er Danmarks mest læste månedsblad. Kvartalsvis og halvårligt medfølger Alt om Mad (relanceret i 2005) og Bo Bedre Basic. Magasinet udgives i dag af forlaget Bonnier Publications A/S, som ejes af den svenske Bonnier koncern, og udkommer desuden i Norge og Sverige.

## [redigér] Historie

Magasinet lanceredes af bladkongen Palle Fogtdal i marts 1961 som et af de første danske specialmagasiner for en bred ikke-faglig læsergruppe. Det skete 2 år efter han dannede sit forlag i 1959. Magasinet blev navngivet af hans kone Inger-Marie Fogtdal og forsiden på det første nummer viste arkitekten Knud Peter Harboes eget hus. Første nummer blev trykt i 60.000 eksemplarer à 2,50 kroner stykket, som blev udsolgt på få dage.

Bonnier Publications A/S overtog i 1983 fra Fogtdal A/S udgivelsen af boligmagasinet.

I forbindelse med bladets 40 års jubilæum i 2001 afholdte Dansk Design Center (DDC) en udstilling om magasinet og dets betydning for dansk boligkultur og design. Bladets første chefredaktør Anker Tiedemann (1961-1978) stod for udstillingens åbningstale [3]. Samme år udgivedes skriftet Glemmer du så husker vi, BO BEDRE 40 AAR, som sponsoredes af en række mærkevareproducenter.

Nuværende chefredaktør Erik Rimmer trådte til i september 2000.

I 2003 lanceredes Bo Bedre i Norge og samme år kom det på nettet under adressen www.BoBedre.dk.

Der er fem konkurrenter i dag modsat ved bladets begyndelse, hvor der ingen konkurrenter var.

## [redigér] Eksterne henvisninger

- Bo Bedres hjemmeside
- Udskrift af Sø- & Handelsrettens Dombog fra den 25. januar 2006 med detaljeret beskrivelse af magasinet

## [redigér] Noter

1. ↑ Dansk Oplagskontrol angiver det gennemsnitlige nettooplag pr. nummer i 1. halvår 2006 på 88.110 eksemplarer
2. ↑ TNS Gallup 1. halvår 2006
3. ↑ Anker Tiedemanns åbningstale i 2001

Hentet fra "http://da.wikipedia.org../../../b/o/_/Bo_Bedre_72fa.html"

Kategori: Tidsskrifter

##### Views

- Artikel
- Diskussion
- Nuværende version

##### deltagelse

- Velkommen
- Skribentforside
- Projekter
- Seneste ændringer
- Hjælp

##### organisation

- Donation
- Kontakt os

##### Søg